Hétmilliárd forintot különített el a kormány az e heti ülésén a 2021-es Nemzetközi Vadászati és Természeti Kiállítás előkészítési feladataira – számolt be az RTL Klub Híradója. A rendezvény összköltsége a hvg.hu szerint akár az 50 milliárd forintot is meghaladhatja. Mivel Semjén Zsolt miniszterelnök-helyettes februárban még azzal viccelt, nem meri megmutatni a rendezvény költségvetését a pénzügyminiszternek, az RTL Klub most megkereste Semjént, hogy azóta közölt-e számokat, de megkeresésükre nem válaszolt. A kormány ugyanakkor félmilliárd forintos tőkével létrehozott egy céget a rendezvény megszervezésére.

Kiemelt képünkön Semjén Zsolt miniszterelnök-helyettes, az Országos Magyar Vadászati Védegylet elnöke a FeHoVa (Fegyver, Horgászat, Vadászat) kiállításon a Hungexpo Budapesti Vásárközpontban 2015. február 12-én. MTI Fotó: Mohai Balázs